Αντώνης Μιτζέλος

Ο **Αντώνης Μιτζέλος** (25 Ιουνίου 1961) είναι Έλληνας συνθέτης και κιθαρίστας της ελληνικής έντεχνης και ροκ σκηνής, με παράλληλη παρουσία σαν συνθέτης σύγχρονης κλασικής μουσικής. Δεκάδες είναι τα τραγούδια και τα κιθαριστικά του σόλο στην Ελληνική και ξένη δισκογραφία. Είναι επίσης συγγραφέας, ενορχηστρωτής και τραγουδιστής. Θεμελίωσε το Ελληνικό Ροκ με τους «Τερμίτες» τη δεκαετία του 1980  και στη συνέχεια έστησε το σύγχρονο ηλεκτρικό τραγούδι , ενοποιώντας τους δυο αντίθετους αισθητικά πόλους του τραγουδιού στη χώρα , κάνοντας τις πρώτες συνεργασίες λαϊκών και έντεχνων ροκ καλλιτεχνών στην Ελλάδα. 

## Βιογραφικά στοιχεία

### Προσωπικά στοιχεία
Γεννήθηκε στον Πειραιά στις 25 Ιουνίου 1961. Η καταγωγή του είναι από το νησί της Σκιάθου, της οποίας είναι δημότης και στην οποία έχει συνθέσει το μεγαλύτερο μέρος του έργου του. Ξεκίνησε να παίζει κιθάρα ως αυτοδίδακτος από πολύ μικρή ηλικία και στα 13 του χρόνια έγραψε το πρώτο του τραγούδι που εκδόθηκε αργότερα με το συγκρότημα Τερμίτες  και την ερμηνεία του Γιώργου Νταλάρα («Αρκούδες»), ενώ στον στρατό έγραψε και μέρη του τραγουδιού «Σκόνη», που κυκλοφόρησε πάλι με το συγκρότημα Τερμίτες και την ερμηνεία του Γιώργου Νταλάρα. Σπούδασε μουσική, ανώτερα θεωρητικά και Jazz εναρμόνιση στο Κεντρικό ωδείο με καθηγητή τον Σπύρο Ραυτόπουλο , συγγραφέα, αρχιμουσικό και ενορχηστρωτή της Ορχήστρας Σύγχρονης Μουσικής της ΕΡΤ. Υπήρξε ιδρυτικό μέλος του ροκ συγκροτήματος (PLJ Band - Τερμίτες (1980-88).

Tη δεκαετία του 1980 εκτός από τη χαρακτηριστικά μεγάλη του ταχύτητα έφερε και ανέπτυξε στην Ελλάδα για πρώτη φορά τεχνικές όπως το Tapping, Floyd rose tremolo και Violin-volume gtr. Ξεκίνησε να παίζει μουσική επαγγελματικά το 1977 με μικρές rock μπάντες (Fire War Shippers) μαζί με τον Γιάννη Νικολάου (Λαθρεπιβάτες) και τον Άκη Τουρκογιώργη (Socrates). Το 1980 στην Πλάκα γνωρίζει τον Νικόλα Άσιμο και παίζει μαζί του περιστασιακά με το συγκρότημα Κροκ.

### Συνεργασίες
Παίζει με τους Τερμίτες 1980-1988, συνεργάζεται συναυλιακά με τη Χάρις Αλεξίου (1988-1991), τον Γιάννη Πάριο και τη Δήμητρα Γαλάνη, την Αφροδίτη Μάνου, τον Μανώλη Μητσιά, την Μαρίζα Κωχ, την Αρλέτα, τον Κώστα Χατζή, τον Μανώλη Λιδάκη, τον Χρήστο Νικολόπουλο, την Ελευθερία Αρβανιτάκη, τον Αλκίνοο Ιωαννίδη 1990 - 2000 και τον Γιάννη Κότσιρα 1999-2001.

Έκτοτε κάνει συναυλίες παίζοντας αποκλειστικά τη μουσική του συνεργαζόμενος με πληθώρα καλλιτεχνών μεταξύ των οποίων και ο Βασίλης Λέκκας, ο Λαυρέντης Μαχαιρίτσας, ο Βασίλης Καζούλης, η Μαργαρίτα Ζορμπαλά, ο Νίκος Ζιώγαλας, ο Δημήτρης Μπάσης, η Ελένη Βιτάλη, ο Σάκης Μπουλάς, ο Γιάννης Ζουγανέλης, η Έρρικα Πατρικίου, ο Γιάννης Σμοίλης, η Ελεονόρα Ζουγανέλη, ο Γιάννης Γιοκαρίνης, ο Γιάννης Σαββιδάκης, ο Μπάμπης Στόκας, η Θεοδοσία Τσάτσου, ο Γιάννης Κούτρας, η Τάνια Τσανακλίδου, οι Μπλε, ο Νότιος ήχος, τα Κίτρινα ποδήλατα, οι C-real, οι Εστουδιαντίνα, η Μαρίνα Σκιαδαρέση, οι Εκείνος και Εκείνος, η Σοφία Παπάζογλου, ο Νίκος Ξύδης, η Βαλέρια Κουρούπη, ο Γιώργος Περρής, η Ελένη Πέτα, η Πένυ Σκάρου, ο Hannibal, ο Κυριάκος Χαμπίδης, οι OMERTA, ο Κωνσταντίνος Καζάκος , η Μαριάννα Πολυχρονίδη, Μιρέλλα Πάχου, Ζωή Παπαδοπούλου,  ο Παντελής Θαλασσινός, Φωτεινή Δάρρα κ.α.

Από το 1993 έως το 2001 ταξιδεύει, στα κενά των συναυλιακών υποχρεώσεων του, και ηχογραφεί στη Νέα Υόρκη με μουσικούς της blues, της reggae και της Jazz. Συνεργάζεται με τον Tony Smallios, τον David Kowalski (βραβεία Grammy και Emmy) στα ιστορικά Hillside Sound Studios και στο Bennett Studios (New Jersey). Συνεργάζεται με τον Ιάπωνα τραγουδιστή Αkira Inaba γράφοντας για αυτόν τραγούδια στην Ιαπωνική γλώσσα . Γράφει σε στίχους της Ελένης Ζιώγα Το άλμπουμ «Φύλακας άγγελος» με ερμηνευτή τον Γιάννη Κότσιρα, μια ιστορική δουλειά της οποίας όλα τα τραγούδια έγιναν διαχρονικές επιτυχίες. Κορυφαία στιγμή της καριέρας του είναι η συνεργασία με το αμερικάνικο θρυλικό jazz συγκρότημα Spyro Gyra στις Η.Π.Α. που απέδωσε το album Beyond The Light (Universal, 2000) . Ένα album με παγκόσμια κυκλοφορία που ενώνει την αρχαία και παραδοσιακή ελληνική μουσική με το rock και την jazz/fusion . Το 2017 κυκλοφορεί το ιδιόρρυθμο κιθαρωδικό project με τον τίτλο ΣΚΙΑΘΟΣ | SKIATHOS, φόρος τιμής στο νησί καταγωγής του. Πρόκειται για μουσικές συνθέσεις και κιθαροπαιξίες τις οποίες ηχογράφησε πειραματικά, στο πατρικό του σπίτι με ένα κινητό τηλέφωνο και έναν εγγραφέα TASCAM. Ταυτόχρονα με τη μουσική καταγράφονται ήχοι της φύσης, ομιλίες, ανάσες, που λειτουργούν ως μια παράλληλη ηχητική (και όχι μόνο) δράση, διαμορφώνοντας «ένα αδιάσπαστο και αλληλοεπηρεαζόμενο σύνολο», όπως ο ίδιος το χαρακτηρίζει... Στα δύο cd, με τίτλο «AXIOM» (Άνοιξη - Πάσχα 2013 & 2014) και «NO STRINGS ATTACHED» (Καλοκαίρι 2015) αντίστοιχα, ακούγονται συνθέσεις με άτυπη δομή, «κουνημένες» αρμονίες και ιδιότροπες μελωδικές γραμμές. Έτσι προκύπτει η οργανική Aegean Jazz του Αντώνη Μιτζέλου: μουσική και παίξιμο από καρδιάς, προκλητικά απέριττη και ωμή, αυτοσχεδιαστική, με έντονο συναισθηματικό φορτίο, Ελληνική και παγκόσμια ταυτόχρονα. Τιμώντας και εορτάζοντας τη συμπλήρωση 170 χρόνων από τη γέννηση (1851) και 110 από το θάνατο (1911) του Αλεξάνδρου Παπαδιαμάντη, τα Χριστούγεννα του 2021 κυκλοφόρησε ένα νέο εμβληματικό έργο βασισμένο στο διήγημα του Αλέξανδρου Παπαδιαμάντη «Της Κοκκώνας το σπίτι» (του 1893) και τη μουσική του Αντώνη Μιτζέλου με τη δραματοποιημένη αφήγηση της Ασπασίας Τζιτζικάκη, τη φωνή και το σαντούρι της Στέλλας Βαλάση. (Ogdoo Music Group)  

Το 2022-23 επανέρχεται με νέα τραγούδια και πάρα πολλές εμφανίσεις με έντονο ηλεκτρικό ήχο και προσωπική επικοινωνία στην νεοφώτιστη μουσική σκηνή casa de musica των Αθηνών , βοηθώντας παράλληλα και το καλλιτεχνικό στήσιμο του χώρου. Κυκλοφορεί το άλμπουμ «Common Denominator - Original Motion Picture Score» στην μακρινή Ιαπωνία από την Tower Records Japan Inc./ RecoChoku Co.Ltd. Υπογράφει νέο συμβόλαιο συνεργασίας με την alpha records και εκδίδει το single «Εγώ είμαι εδώ και μη σε νοιάζει» σε στίχους της Μαρίνας Αρμεύτη . Εκδίδει σε στίχους της Ρεβέκκας Ρούση το τραγούδι «Δώσε μου λίγη σημασία» με την Χριστίνα Γκόλια  και το «Μια εκδρομή» με την Φωτεινή Δάρρα  όπως και άλλο ένα single (Κράτα με) με την Έρρικα Πατρικίου . Παίζει για τρία Σάββατα στο κατάμεστο ιστορικό ρoκ κλαμπ της Θεσσαλονίκης Papagalo  συνεργαζόμενος με νέα συγκροτήματα από την πόλη. Παράλληλα επανακυκλοφορεί ψηφιακά στις 19/12/2023 το άλμπουμ DAN με μουσική για Γιόγκα, θεραπεία και ελληνικό διαλογισμό.  Βραβευμένο στην Ρώμη το 2006 από τον Διεθνή Οργανισμό THE LEADERS CLUB AND EDITORIAL OFICE για την ποιότητα και την προσφορά του στον άνθρωπο. Κυκλοφορεί επίσης στην Ιαπωνία, Κίνα  και στις Ινδίες  δεχόμενο πολύ καλές κριτικές. Το 2024 ο Αντώνης Μιτζέλος επαναλαμβάνει τις πολλές εμφανίσεις του στην επίσης νεοφώτιστη μουσική σκηνή Major Seven με μεγάλη επιτυχία και ξεκινά συνεργασία με τον τραγουδιστή των Δυτικών συνοικιών Κώστα Μυλώση με το τραγούδι «Ονειροβάτης» . Παίζει ηλεκτρική κιθάρα στο οργανικό Lysandra - Michalis Koumbios, Antonis Mitzelos, Anna Matsoukas (Meditelectro)που μπαίνει σε διεθνείς λίστες στο spotify . Η κιθάρα συνεχίζει να δονεί και να δονείται στο ηλεκτρονικό ηχητικό σύμπαν του εικοστού πρώτου αιώνα, με ένα υπέροχο πάντρεμα «ήχου» και «δρόμου» με τον αρχαίο «Φρύγιο τρόπο», προς την σύγχρονη παγκόσμια κυκλοφορία σε όλες τις πλατφόρμες από την Meditelectro. Κυκλοφορεί το επιτυχημένο ντουέτο «Είμαστε μαζί» με την Έρρικα Πατρικίου και τον Γιάννη Λεκόπουλο  ενώ η People music κάνει ψηφιακή κυκλοφορία του διπλού κιθαριστικού άλμπουμ Σκιάθος/ Skiathos  . Στις 11/12/2024 κυκλοφορεί στα βιβλιοπωλεία το πρώτο του βιβλίο από τον εκδοτικό οίκο Δερέ με τον τίτλο ¨Παίδες και κόρες / ΧΡΟΝΟλόγιο. Το 2025 κάνει παρουσιάσεις του βιβλίου μαζί με συναυλίες σε Αθήνα (Major Seven), Κόρινθο (Fondation Kaloy - Καλογεροπούλειο Ίδρυμα Τεχνών και πολιτισμού) και στην αίθουσα εκδηλώσεων του Δήμου Χαϊδαρίου. Δίνει περίπου 40 παραστάσεις σε Αθήνα και επαρχία με πρωτοεμφανιζόμενους καλλιτέχνες και εκδίδει το single "Πως την πατήσαμε σε στίχους της Γιούλης Ηλιοπούλου. Το καλοκαίρι εκδίδει το single Μάσκα που επισφραγίζει την μακροχρόνια συνεργασία του με το ροκ συγκρότημα Final Act. Οι στίχοι είναι του Χάρη Καφετζόπουλου. Συνέχεια εκδόσεων με το τραγούδι Το κρινάκι της άμμου σε στίχους της Μαρίας Μαγκανάρη και την ερμηνεία της Κρινιώς Νικολάου αλλά και μια ροκ διασκευή του τραγουδιού Με το ίδιο μακό με την φωνή του Κώστα Μυλώση. Ακολουθεί το τραγούδι Δάκρυ - δάκρυ σε στίχους της Σαλίνας και την ερμηνεία της Βάλιας Σκούρα. Γράφει μουσική για το θεατρικό έργο "Οδύσσεια" του Ομήρου σε μετάφραση και σκηνοθεσία της Γιούλης Ηλιοπούλου.

## Έργο
Έχει συνθέσει, πάνω από 200 τραγούδια στην Ελληνική και ξένη δισκογραφία, οργανική και σύγχρονη ορχηστρική μουσική. Επίσης έχει ασχοληθεί με την κλασική μουσική γράφοντας συμφωνίες, ορατόρια (Jeanne d'Arc - Belisario Capocci ) και μουσική δωματίου. Συνθέτει μουσική και για το θέατρο (Orlando - Virginia Woolf  - Πινακοφρίκη  - Ελένη του Ευριπίδη - Οδύσσεια του Ομήρου μετάφραση-σκηνοθεσία Γιούλης Ηλιοπούλου) κ.α, τηλεόραση (Μετράω στιγμές MEGA TV ) και κινηματογράφο (Ο θησαυρός του Πάρνωνα - Κοινός Παρονομαστής του Σωτήρη Τσαφούλια κ.α,), αποσπώντας διεθνή βραβεία και διακρίσεις για τη μουσική (London film festival – Bridges festival - Cyprus International Film Festival) . Έχει λάβει σαν συνθέτης 16 πλατινένιους και 10 χρυσούς δίσκους. Έχει παίξει σε πάνω από 3.500 ζωντανές παραστάσεις και περίπου σε 2.500 τραγούδια στην Ελληνική δισκογραφία σαν μουσικός . Σαν συνθέτης και κιθαρίστας έχει παίξει σε πάρα πολλά Ethnic-Jazz Festivals όπως το Pirineos Sur Festival στην Ισπανία, Hemispheres Festival in Sydney Αυστραλία, σε Γαλλία, Βέλγιο, Καναδά, Ν.Ζηλανδία, Τασμανία, Δανία, Μ.Βρετανία, Ολλανδία, Ισραήλ, ΗΠΑ, Ρουμανία, Γερμανία, Φινλανδία, Πορτογαλία κ.α. Κορυφαίες ήταν οι συναυλίες στο Sfinks Festival, στα WOMAD Festivals  και στο Montreux jazz festival στην Ελβετία (Verve night - Miles Davis Hall) με την Ελευθερία Αρβανιτάκη, τη Mari Boine και τον John McLaughlin  στις 8 Ιουλίου 1999. Έχει δώσει συναυλίες σε ιστορικά θέατρα όπως το L'Olympia (Παρίσι)  και το Dominion Theatre (Λονδίνο), το Βrooklyn NY Barbican Centre (ΗΠΑ), La Cigalle (Γαλλία), Palau de la Musica Barcelona (Ισπανία), Cirque Royal (Βέλγιο) στο Madison Square Garden του Manhattan - (USA), Town Hall της Nέας Υόρκης και στο Berklee Performance Center της Βοστώνης (Η.Π.Α),στην Αρχαία Ολυμπία, στο Ηρώδειο και στο αρχαίο θέατρο Δελφών κ.ά.

Έχει συνεργαστεί με σημαντικούς Έλληνες και ξένους καλλιτέχνες (μουσικούς, τραγουδιστές, στιχουργούς, σκηνοθέτες, ηθοποιούς). Κατά καιρούς συνεργάζεται με σημαντικούς διεθνείς μουσικούς όπως οι Earl "China" Smith (guitar/Bob Marley), Elton John, Scott Kreitzer (sax),Tom Saumman (piano), Amanda Homi, Scott Ambush (bass), Joel Rosenblatt, Ara Dinkjian, Arto Tunçboyacıyan, Akira Inaba, Cesaria Εvora, Night Ark, Angelo Branduardi, Paolo Conte, Julie Massino, Eiji Kawamura, Toshiro Imaizumi κ.α. παίζοντας κυρίως μουσική jazz rock fusion σε συνδυασμό με ethnic world music. Παίζει επίσης μαζί με όλους τους μεγάλους Έλληνες μουσικούς όπως είναι οι Πετρολούκας Χαλκιάς, Λευτέρης Ζέρβας, Γιάννης Ζευγώλης, Μιλτιάδης Παπαστάμου, Γιώργος Ζαμπέτας, Χρήστος Νικολόπουλος, Σπύρος Ιωαννίδης, Χρήστος Κωνσταντίνου, Ανδρέας Παππάς, Βαγγέλης Καρύπης, Γιάννης Σπάθας, Αχιλλέας Περσίδης, Άκης Τουρκογιώργης, Γιώργος Φακανάς, Γιώτης Κιουρτζόγλου και οι Μάρκος Αλεξίου, Παντελής Μπενετάτος,Τάκης Φαραζής κα. Από το 2012 ασχολείται με το πρότζεκτ του που ονομάζεται Κιθαρωδία  και είναι αφιερωμένο στη διάδοση της , της λυρικότητας, της ελληνικότητας και πάνω από όλα της πίστης του συνθέτη ότι «η μουσική είναι τελικά η μόνη αλήθεια». Συνεχίζει να γράφει μουσική και τραγούδια, να δίνει παραστάσεις σε Ελλάδα και εξωτερικό, να συνεργάζεται με νέους καλλιτέχνες, μουσικούς και ερμηνευτές.

## Δισκογραφία
Έχει εκδώσει 11 προσωπικά albums και 30 singles, έχει εκδώσει με τους Τερμίτες 7 δίσκους, 5 συλλογές και 2 συμμετοχές και έχει συμμετάσχει σαν συνθέτης σε άλλα 150 περίπου πολυσυλλεκτικά albums και συλλογές. Η πλήρης δισκογραφία του Αντώνη Μιτζέλου υπάρχει αναρτημένη στo official site του συνθέτη.

Τραγούδια του έχουν ερμηνεύσει οι: Ελεωνόρα Ζουγανέλη, Πέτρος Γαϊτάνος, Άλκηστις Πρωτοψάλτη, Γιάννης Κότσιρας, Λαυρέντης Μαχαιρίτσας, Γιώργος Νταλάρας, Χάρις Αλεξίου, Φλέρυ Νταντωνάκη, Σοφία Βόσσου, Σάκης Μπουλάς, Ελευθερία Αρβανιτάκη, Πυξ Λαξ, Γεωργία Νταγάκη, Μπάμπης Στόκας, Δήμητρα Γαλάνη, Πασχάλης, Ελένη Πέτα, Ελένη Βιτάλη, Κώστας Χατζής, Θέμης Αδαμαντίδης, Μελίνα Ασλανίδου,Βασίλης Παπακωνσταντίνου, Μαργαρίτα Ζορμπαλά, Χριστίνα Μαραγκόζη, Στέλλα Βαλάση, Καίτη Κουλλιά, Διονύσης Τσακνής, Βιολέτα Ίκαρη, Ελισάβετ Καρατζώλη, Ραλλία Χρηστίδου, Ευσταθία, Φωτεινή Δάρρα, Κώστας Μυλώσης, Έρρικα Πατρικίου, Γιάννης Λεκόπουλος, Χριστίνα Γκόλια, Βάλια Σκούρα, Ανδρόνικος, Κατερίνα Τερζοπούλου, Βασιλική Στεφάνου, Μαρία Στεφανή, Μαρία Πασαλίδου, Θοδωρής Καρέλλας, Γιάννης Σμοΐλης, Χρήστος Μάστορας, Rec - Amanda Homi, Akira Inaba, Spyro Gyra κ.ά.

## Παραπομπές


## Εξωτερικοί σύνδεσμοι
* 
* 
* https://mitzelosadonis.weebly.com/

Κατηγορία:Έλληνες συνθέτες
Κατηγορία:Έλληνες κιθαρίστες